kardosdrur/scandi-wiki huggingface dataset:
The White Album

The Beatles (kendes ofte under titlen The White Album) er det niende album fra The Beatles og blev udgivet i 1968. Det er det fjerde i rækken af bandets klassiske album. Det er ligeledes bandets første og eneste dobbeltalbum og indeholder ikke mindre end 30 sange.

Abummets uofficielle titel skyldes, at pladeomslaget er fuldstændig hvidt – kun gruppens navn står lidt skødesløst trykt en anelse skråt på forsiden, mens der ingenting står på bagsiden. I midteropslaget er der dog en helt simpel liste med numrene samt fire billeder: et af hver af gruppens medlemmer. Omslaget er designet af Richard Hamilton.

Det var sikkert ikke tilfældigt, at der er fire enkeltbilleder og ikke et gruppebillede. Sagen var, at skønt de enkelte medlemmer var meget kreative i perioden, var der store gnidninger på tværs i gruppen.
Alt dette hørte offentligheden ikke noget om, og da albummet udkom, blev det anset for et af de bedste, der nogensinde er udgivet, idet det står i direkte kontrast til Sgt. Pepper's Lonely Hearts Club Band ved at være et mere back-to-basics album.

Sange

Side 1 
 Back in the U.S.S.R.
 Dear Prudence
 Glass Onion
 Ob-La-Di, Ob-La-Da
 Wild Honey Pie
 The Continuing Story of Bungalow Bill
 While My Guitar Gently Weeps
 Happiness is a Warm Gun

Side 2 
 Martha My Dear
 I'm So Tired
 Blackbird
 Piggies
 Rocky Racoon
 Don't Pass Me By
 Why don't we do it in the road?
 I Will
 Julia

Side 3 
 Birthday
 Yer Blues
 Mother Nature's Son
 Everybody's Got Something to Hide Except Me and My Monkey
 Sexy Sadie
 Helter Skelter
 Long, Long, Long

Side 4 
 Revolution 1
 Honey Pie
 Savoy Truffle
 Cry Baby Cry
 Revolution 9
 Good Night

Album fra 1968
Beatles-album
Dobbeltalbum
Abbey Road

Abbey Road er titlen på det ellevte album af The Beatles. Det blev udgivet den 26. september 1969. Sangene på albummet var de sidste som gruppen indspillede, men albummet blev alligevel kun deres næstsidste, da det sidste album, Let It Be, faktisk allerede var optaget tidligere i 1969, men endnu ikke var blevet færdigredigeret.

Abbey Road er opkaldt efter den gade i London hvor et af EMI's pladestudier, det nuværende Abbey Road Studios, ligger. Studiet var The Beatles' foretrukne.

Albumcoveret 
Albumcoverets foto viser de fire beatler, der krydser Abbey Road i et fodgængerfelt. Siden hen er fodgængerfeltet blevet et tilløbsstykke for Beatles-fans, der besøger London.

Billedet blev også en del af de falske rygter om at Paul McCartney skulle være død: Modsat de tre andre beatler går Paul McCartney barfodet med lukkede øjne, desuden går hans fødder i modtakt af de andres, og han holder en cigaret i højre hånd, selv om han er venstrehåndet. På en Folkevogn, der holder parkeret i baggrunden, er nummerpladen "281F", hvilket skulle stå for "28 if", fordi McCartney ville have været 28 år, hvis (if) han var i live (McCartney var dog i virkeligheden kun 27 år, da billedet blev taget). På billedet er John Lennon langskægget og iklædt hvidt tøj, hvorfor han ifølge rygterne skulle repræsentere Jesus, mens sortklædte Ringo Starr skulle forestille bedemanden, og George Harrison, der var iklædt cowboytøj, en graver.

Numre 
Alle sange er skrevet af Lennon/McCartney, med mindre andet er angivet.

 "Come Together" – 4:20
 "Something" (Harrison) – 3:03
 "Maxwell's Silver Hammer" – 3:27
 "Oh! Darling" – 3:26
 "Octopus's Garden" (Starkey) – 2:51
 "I Want You (She's So Heavy)" – 7:47
 "Here Comes the Sun" (Harrison) – 3:05
 "Because" – 2:45
 "You Never Give Me Your Money" – 4:02
 "Sun King" – 2:26
 "Mean Mr. Mustard" – 1:06
 "Polythene Pam" – 1:12
 "She Came in through the Bathroom Window" – 1:57
 "Golden Slumbers" – 1:31
 "Carry That Weight" – 1:36
 "The End" – 2:19
 "Her Majesty" – 0:23

Album fra 1969
Beatles-album
Highway 61 Revisited

Highway 61 Revisited er titlen på et album fra Bob Dylan der blev udgivet i 1965.

Mange betragter albummet som at være blandt de bedste albums nogensinde udgivet, idet det symboliserer Bob Dylans introduktion af poetiske tekster i pop- og rockmusik.

Sangene 
 Like a Rolling Stone – 6:13
 Tombstone Blues – 5:58
 It Takes a Lot to Laugh, It Takes a Train to Cry – 4:09
 From a Buick 6 – 3:19
 Ballad of a Thin Man – 5:58
 Queen Jane Approximately – 5:31
 Highway 61 Revisited – 3:30
 Just Like Tom Thumb's Blues – 5:31
 Desolation Row – 11:21

Eksterne henvisninger 
 

Album fra 1965
Bob Dylan-album
Rockalbum fra USA
Popalbum fra USA
Closer (Joy Division-album)

Closer er titlen på det andet og sidste album fra Joy Division. Closer blev optaget mellem 18. og 30. marts 1980 i Britannia Row Studios i Islington i London, og produceret af Martin Hannett. 

Closer blev udgivet den 18. juli 1980 på Factory Records som 12 "vinyl LP. Albummet opnåede en 6. plads på den engelske UK Albums Chart. Endvidere toppede det som nr. 3 i New Zealand i september 1981. Closer blev i 1980 udråbt og kåret til "Årets NME Album" - en liste med prominente navne som David Bowie, Bob Dyland og Talking Heads, med deres albums, havde placeret sig på årene forinden. Albummet bliver af nogen betragtet som blandt de bedste albums nogensinde udgivet. Det ekstraordinære mørke og album båret af Ian Curtis' legendariske mekaniske stemme og melankolske tekster fik en troværdighedsværdi til sig efter hans selvmord 18. maj 1980.

Genudgivelse 
Closer blev i 2007 genudgivet på dobbelt-CD, hvor bonus CD'en indeholder en live-optagelse fra en koncert i London i februar 1980.

Spor 
Alle sange er skrevet af Ian Curtis, Peter Hook, Stephen Morris og Bernard Sumner.

LP (Factory Records, FACT 25)Joy Division - Closer (Vinyl, LP, Album) at Discogs 
 Side A
 "Atrocity Exhibition" – 6:06
 "Isolation" – 2:53
 "Passover" – 4:46
 "Colony" – 3:55
 "A Means to an End" – 4:07

Side B
 "Heart and Soul" – 5:51
 "Twenty Four Hours" – 4:26
 "The Eternal" – 6:07
 "Decades" – 6:10

Personale 
Joy Division
 Ian Curtis – vokal, guitar på "Heart and Soul", melodica på "Decades"
 Bernard Sumner – guitar, synthesizer, bas på "Atrocity Exhibition"
 Peter Hook – bas, guitar på "Atrocity Exhibition"
 Stephen Morris – trommer, elektroniske trommer og percussion

Produktion
 Martin Hannett – producer, lydtekniker
 Michael Johnson – assisterende lydtekniker
 John Caffery – lydtekniker

Referencer 
Noter

Fodnoter

Bibliografi

Album fra 1980
Punkalbum
The Queen Is Dead

The Queen Is Dead er titlen på det tredje album fra The Smiths og blev udgivet i 1986. Det opfattes af de fleste som bandets højdepunkt. 

Mange betragter albummet som at være blandt de bedste albums nogensinde udgivet pga. klassiske pop- og rocksange som The Boy with the Thorn in His Side, There Is a Light and It Never Goes Out og den sørgmodige klassiker I Know It's Over, der af BBCs lyttere blev kåret til den mest triste sang nogensinde næstefter Radioheads Fake Plastic Trees.

Track listing 
Alle sange er skrevet og produceret af Morrissey/Marr undtagen "Take Me Back to Dear Old Blighty" som er skrevet af Mills/Godfrey-Scott. 
"The Queen Is Dead" (medley) 6:24
"Frankly, Mr. Shankly" 2:17
"I Know It's Over" 5:48
"Never Had No One Ever" 3:36
"Cemetry Gates" 2:39
"Bigmouth Strikes Again" 3:12
"The Boy with the Thorn in His Side" 3:15
"Vicar in a Tutu" – 2:21
"There Is a Light That Never Goes Out" 4:02
"Some Girls Are Bigger Than Others" 3:14

Trivial 
 I 1996 udgav det franske magasin 'Les Inrocks' 'The Smiths Is Dead' for at fejre tiåret for hvad magasinet mente var et af de mest betydningsfulde album fra 80'erne. 'The Smiths Is Dead' er et cover album af 'The Queen Is Dead'.

Popalbum fra Storbritannien
The Smiths-album
Album fra 1986
Grace

Grace er titlen på det første og eneste album fra den nu afdøde Jeff Buckley og blev udgivet i 1994. 

Mange betragter albummet som at være blandt de bedste albums fra 1990'erne. Jeff Buckley blev ligeledes anerkendt som én af de bedste sangere i 1990'erne, men døde tragisk i 1997 inden han nåede at færdiggøre en efterfølger til Grace.

Tracklist:
Mojo Pin
Grace
Last Goodbye
Lilac Wine
So Real
Hallelujah
Lover, you should have come over
Eternal Life
Dream Brother
(Forget Her - blev dog først udgivet på Grace: Legacy Edition i 2004)

Album fra 1994
Ærkeengel

Ærkeengle indtager i englenes rangorden en særstilling. Efter forskellige traditioner er de tre, fire eller syv og står nærmest Guds trone.
Ifølge Dionysios Areopagitas angelologi indtager de dog den næstnederste plads, over de almindelige engle.

Efter klassisk tradition er der tre (undertiden fire) ærkeengle: Michael, Gabriel og Rafael (til tider også Uriel).

Ordets kommer fra det græske αρχάγγελος archangelos, af αρχη arkhē, "chef", "første" + άγγελος, angelos "budbringer".

Syv ærkeengle 
Systemet med syv ærkeengle er en gammel tradition i Abrahamitiske religioner.
Den tidligste omtale er i Enoks bog, en af de gammeltestamentlige pseudepigrafer (Apokryfe skrifter).
Her opstilles forskellige sammenhænge hvor der nævnes syv ærkeengle.

Eksterne henvisninger 

Engle
Cool jazz

Cool jazz opstod omkring 1950 som en reaktion på bebop. Cool jazz er mere afdæmpet end bebop, og blev spillet af bl.a. Miles Davis og Stan Getz. Det specielle ved Davis' udgave af den er, at der ikke er nogen akkordskift, der improviseres over en basgang, der kører nummeret igennem, en såkaldt ostinatbas. Derfor kaldes det også modal jazz.

Stan Getz' version er mere konservativ, men dog ikke med så mange akkorder som bebop. Den er afdæmpet og afslappet. Han var meget begejstret for brasiliansk musik, og indoptog meget af den i sin musik, især bossa nova, der passer fint til hans afslappede spillemåde. Hans udgave af cool jazz kaldes west coast jazz på grund af, at den især var dominerende på USA's vestkyst.

Jazzgenrer
Musik fra USA
Sverri Djurhuus

Sverri Djurhuus (11. juli 1920 i Kollafjørður – 18. oktober 2003 i Tórshavn) var en færøsk forfatter, der under 2. verdenskrig meldte sig frivillig til Waffen SS og var senere i Frikorps Danmark. Senere arbejdede han bl.a. som taxichauffør og bilmekaniker. Han var aktivt medlem af partiet Tjóðveldi (Republikanerne).

Familiebaggrund 
Sverri Djurhuus blev født i 1920 som søn af Sigvald Oliver Djurhuus og Anna Sofie Elisabeth (født Hansen) fra Miðvágur). Djurhuus slægten har stærke traditioner for at digte færøske kvad (folkeviser). Hans tipoldefar Jens Christian Djurhuus (1773-1853) var den første poet, der skrev digte på færøsk. Blandt andet balladen (kvadet) Ormurin langi, Leivskvæði og Sigmundskvæði yngra. Sverris Djurhuus' oldefar (Jens Christian Djurhuus søn) var den kendte digter Jens Hendrik Djurhuus (1799-1892), også kaldt Sjóvarbóndin, der bl.a. har digtet det færøske kvad Gudbrandskvæði.

Forfatterskab 
Sverri Djurhuus skrev bl.a. andet digte og noveller. Lívið er eittans er fortællinger om brydningen på Færøerne mellem bondekulturen fra den kongelige monopolhandels tid og fiskerbykulturen. I Lívsmyndir (Livsbilleder) indgår bl.a. en novelle, der handler om en 14-årig dreng som er på sin første tur med et fiskeskib og hans oplevelse med dårligt vejr på turen. Novellen har titlen "Fyrsta árið til skips"

Bibliografi (ukomplet) 

 Lívsmyndir (1979)
 Lívið er eittans (1985)

Referencer

Litteratur 
 Grækaris D Magnussen: Dreingirnir í Waffen SS (2004). (på færøsk)

Digtere fra Færøerne
Novelleforfattere fra Færøerne
Medlemmer af Frikorps Danmark
Personer fra Strømø
Chlorprothixen

Chlorprothixen (handelsnavn Truxal®) er et 1. generations antipsykotisk lægemiddel. Det anvendes primært til behandling af de såkaldt positive symptomer ved psykoser og skizofreni. Chlorprothixen anvendes desuden også ved tilstande præget af angst og uro og til at mildne abstinenssymptomer hos stofmisbrugere.

Chlorprothixen findes som tabletter på 15, 25 og 50 mg. Chlorprothixen er ikke afhængighedsskabende.

Som antipsykotisk medicin generelt, så skal chlorprothixen ved behandlingsstart, trappes op til den mængde pr. dag, som vurderes optimal for den enkelte patient. For at undgå tilbagefald er det særligt vigtigt at lægemidlet langsomt og gradvist trappes ud, når beslutningen er truffet om at afslutte den medicinske behandling.

Kilder

Eksterne henvisninger 
Præparatside om Truxal® på Pro.medicin.dk

Lægemidler tilhørende nervesystemet
Lars Høy

Lars Høy (født 12. november 1946 i Rønne) er en dansk skuespiller.

Han er uddannet fra Odense Teaters Skuespillerskole i 1969 og fik herefter roller på teatret samt på Aalborg Teater inden han rejste til København, hvor han bl.a. blev tilknyttet Folketeatret.

I 1986 kom Lars Høy til Aarhus Teater.

Han var fra 1970-1976 gift med skuespillerinden Lisbet Dahl.

Udvalgt filmografi 
 Pigen og drømmeslottet – 1974
 Nøddebo Præstegård – 1974
 Piger i trøjen – 1975
 Violer er blå – 1975
 Kassen stemmer – 1976
 Blind makker – 1976
 Piger til søs – 1977

Eksterne henvisninger 
 

Skuespillere fra Danmark
Personer fra Rønne
Drømmen

Drømmen er en dansk spillefilm fra 2006 instrueret af Niels Arden Oplev, der også har skrevet filmens manuskript sammen med Steen Bille. Filmen afspejler ungdomsoprøret og de unges kamp mod autoriteter. Drømmen modtog i 2006 og 2007 flere priser, bl.a. Robertprisen for årets danske spillefilm.

Filmen er indspillet på Ærø, bl.a. på Ærøskøbing Skole.

Handling 

Filmen handler om Lindum Svendsen, en autoritær og sadistisk inspektør på en skole i provinsen i sentressernes Danmark. En dag kommer den nyuddannede og langhårede Freddie Svale til skolen som lærer. De to har bestemt ikke samme mening om pædagogik, og da Svendsen en dag mishandler eleven Frits, bliver fronterne for alvor trukket op. Sammen med drengens forældre beslutter Svale at gøre op med inspektørens rædselsregime.
Skoleinspektøren hiver Frits’ øre halvt af, efter han er blevet opdaget i pigernes omklædningsrum. Og så begynder debatten om man bør afskedige skoleinspektøren eller sende Frits til en specialskole.

Medvirkende 
Janus Dissing Rathke (Frits/Martin)
Bent Mejding (skoleinspektør Lindum-Svendsen)
Anders W. Berthelsen (Freddie Svale)
Jens Jørn Spottag (Peder, Frits’ far)
Anne-Grethe Bjarup Riis (Stine, Frits’ mor)
Gyrd Løfqvist (Farfar)
Elin Reimer (Farmor)
Peter Hesse Overgaard (Erling)
Steen Stig Lommer (lærer Olsen)
Kurt Ravn (skolelæge)
Peter Schrøder (kordegn)
Sarah Juel Werner (Iben)
Daniel Ørum (Troels)
Lasse Borg (Søren)
Joy-Maria Frederiksen (Ibens mor)
Tina Gylling Mortensen (frøken Birk)
Stig Hoffmeyer (pastoren)
Birgit Conradi (pastorens kone)
Lise Stegger (Magrethe)
Nis Bank-Mikkelsen (Stam-Ejs)
Katrine Jensenius (frøken Kvist)
Helle Merete Sørensen (Lindum-Svendsens kone)
Helene Ravn Jedzini (frøken Larsen)
Karen Jette Andersen (gymnastiklærer) 
Annie Roed Frederiksen (Hanne) 
Karen Skov Petersen (Ellen) 
Sandra Å. Pedersen (Linda) 
Thomas Erikson (bange dreng)
Willy Knudsen (lærer)

Eksterne henvisninger 
 

Danske film fra 2006
Dramafilm fra Danmark
Dansksprogede film
Film instrueret af Niels Arden Oplev
Robertprisen for årets danske spillefilm
Teaterpokalen

Teaterpokalen er en pris, der uddeles af Foreningen af Danske Teaterjournalister. Prisen uddeles en gang om året til en teaterperson eller teaterinstitution, der har markeret sig med gode præstationer eller aktiviteter i årets løb. Med prisen følger 50.000 kr., der finansieres af Kulturministeriet. Prisen blev uddelt første gang i 1934.

Foreningen uddeler desuden instruktørprisen Teaterkatten samt Initiativprisen.

Prisvindere 
Listen er ikke komplet

Eksterne referencer 
Foreningen Danske Teaterjournalisters hjemmeside

Kilder 

Etableret i 1934
Find Nemo

Find Nemo (engelsk: Finding Nemo) er en Oscarbelønnet animationsfilm produceret af Pixar Animation Studios, og udgivet i 2003 af Walt Disney Pictures. Find Nemo er Pixars 5. film.

Plot 

Filmen Find Nemo handler om den overbeskyttende klovnfisk Marlin, der må svømme gennem havet for at finde sin søn, Nemo, der er endt i et akvarium hos en tandlæge i Sydney. Undervejs får han hjælp af kirurgfisken Dory, der lider af manglende korttidshukommelse. På deres vej mod Nemo møder de tre hajer, gobler, en gruppe skildpadder, en hval og en pelikan, før de til sidst finder Nemo.

Medvirkende 

I øvrigt medvirkende

 Lasse Lunderskov
 Vibeke Dueholm
 Lue Støvelbæk
 Sophie Larsen
 Allan Olsen
 Lars Thiesgaard

Produktion

Modtagelse 

Filmen vandt en Oscar for bedste animationsfilm, ved Oscaruddelingen 2004.

Eksterne henvisninger 
 

Computeranimationsfilm
Amerikanske film fra 2003
Oscar for bedste animationsfilm
Tegnefilm fra USA
Film fra Disney
Onkologi

Onkologi (græsk: onkos (knude eller svulst), logi (læren om)) er et medicinsk speciale omhandlende læren om tumorer og deres behandling. En læge, der praktiserer onkologi, er en onkolog.

Onkologisk behandling kan omfatte medicinsk (cytostatisk/kemoterapi, hormonbehandling) og radioterapeutisk behandling (stråleterapi) og finder sted på specielle onkologiske centre/afdelinger.

Se også 
 Klinisk onkologi
 Neuro-onkologi

Referencer

Eksterne henvisninger
Oto-rhino-laryngologi

Oto-rhino-laryngologi (gr. otos (genitiv af ous, øre), rhinos (gen. af rhis, næse), laryngos (gen. af larynx, strube) + logi (læren om)) er et medicinsk speciale omhandlende læren om og behandlingen af sygdomme i øre, næse og hals (dvs. strube og svælg).

En specialist på dette felt kaldes en oto-rhino-laryngolog eller i daglig tale en øre-næse-hals-læge (ØNH-læge).

De fleste øre-næse-hals-læger i Danmark er medlem i Dansk Selskab for Otolaryngologi - Hoved & Halskirurgi (forkortet DSOHH).

Blandt nøglepersonerne i udforskning og udvikling af det lægevidenskabelig specialeområde oto-rhino-laryngologi kan nævnes den østrigske læge Adam Politzer (1835-1920).

En oto-rhino-laryngolog kan bruge en curette til at fjerne biologisk materiale, som ørevoks.
Patologisk anatomi

Patologisk anatomi (fra græsk: pathos "lidelse", logi "læren om", anatomia "dissektion", "opskæring") er læren om de strukturelle forandringer, omfattende makroskopiske, lys- og elektronmikroskopiske observationer, i væv og organer ved sygdomme.
Faget udøves af læger der har opnået speciallægeanerkendelse i "patologisk anatomi og cytologi".

Anatomi
Demokratisk Folkeparti

Demokratisk Folkeparti var et dansk politisk parti, der blev stiftet 25. november 2000 af udbrydere fra Dansk Folkeparti fordi udbryderne mente at partiet var for topstyret og udemokratisk.

Partistifter var Svend Mellhorn, der forinden var blevet ekskluderet af Dansk Folkeparti efter at have været formand for dets lokalafdeling i Gørlev. Inge Refshauge, der var blevet valgt til Folketinget for Dansk Folkeparti, men siden var blevet løsgænger, repræsenterede Demokratisk Folkeparti i Folketinget fra stiftelsen 25. november 2000 til folketingsvalget 20. november 2001. Til dette valg blev Demokratisk Folkeparti ikke opstillingsberettiget.

Kilder og eksterne henvisninger 

Tidligere politiske partier i Danmark
Etableret i 2000
Konnotation

Konnotation er en betydning eller værdi ud over et ords grundbetydning, som afspejler kulturelle og stilistiske forhold eller personlige associationer. Konnotation afspejler associationer, værdiladning og stillag knyttet til det konkrete ord. 

(Konnotations modsætning er denotation, der beskriver begrebsomfanget.) Synonymer har samme denotation, men oftest forskellig konnotation, eksempelvis mand, herre, fyr, stodder, lazaron, vir, medarbejder, osv.

Indenfor logik og filosofisk semantik er begrebet anvendt siden John Stuart Mill. (Indenfor lingvistisk semantik kan konnotation tillige have betydningen 'betegne'.)

Eksempler 

Sprogforskning
Logik
Sommer-OL 2000

Sommer-OL 2000 i Sydney var et internationalt multisportsarrangement, der blev afholdt fra 15. september til 1. oktober 2000.

På vandet slog Storbritanniens Steve Redgrave sin status som legende fast, da han vandt sin femte guldmedalje i træk i rosport. I atletik blev Marion Jones den første kvinde nogensinde som vandt fem medaljer ved samme OL. 

I vandet var det australske Ian Thorpe – bedre kendt som 'Thorpedo' – der imponerede. Verdensrekord og guld i 400 m fri samt to andre guld og en sølv.

Russiske Alexei Nemov fra gymnastikmåtten burde måske have sparet op til at betale overvægt i flyet, da han havde hele seks medajler med hjem. Det samme antal som i Atlanta.

I cykelverdenen var det Jan Ullrich der imponerede, med en guldmedalje til linjeløbet og en sølvmedalje ved enkelstarten.

Det var dog Eric Ålen Moussambani fra Ækvatorialguinea der blev publikumsdarling for sine anstrengelser i svømmebassinet, men ikke på grund af gode resultater. Manden havde lært at svømme kun seks måneder før OL, og hans svømmetider var derfor ikke nær så gode som de andre deltageres. I hans indledende heat med tre deltagere blev de to andre svømmere diskvalificeret på grund af tyvstart, så alle kameraer på svømmestadion var rettet mod afrikaneren, mens han kæmpede sig gennem de to bassinlængder.

Wilson Kipketer vandt overraskende ikke guld men måtte nøjes med sølv i 800 m løb. Den seneste gang Danmark vandt guld i atletik var tilbage i Paris i 1900 i tovtrækning. Damelandsholdet i håndbold forsvarede deres guldmedalje fra Atlanta og Jesper Bank & Co. i soling vandt i en gyser over tyskerne.

Danske deltagere
 54 mænd
 43 kvinder

Danske medaljetagere 
Guld: 2 
 Jesper Bank, Henrik Blakskjær og Thomas Jacobsen, (Soling)
 Lene Rantala, Camilla Andersen, Tina Bøttzau, Janne Kolling, Tonje Kjærgaard, Karen Brødsgaard, Katrine Fruelund, Maja Grønbæk, Christina Roslyng Hansen, Anette Hoffmann, Lotte Kiærskou, Karin Mortensen, Anja Nielsen, Rikke Petersen, Mette Vestergaard Larsen, (Håndbold, damer)

Sølv: 3
 Wilson Kipketer, (800 meter)
 Torben Grimmel, (50 riffel)
 Camilla Martin, (Badminton, damesingle)

Bronze: 1
 Victor Feddersen, Søren Madsen og Thomas Ebert og Eskild Ebbesen (Letvægtsfirer uden styrmand)

 
Sport i 2000
Skarlagensfeber

Skarlagensfeber (den moderne, mindre alvorlige form kaldes ofte scarlatina) er en streptokokinfektion (S. pyogenes), som normalt optræder i forbindelse med ondt i halsen og mere sjældent med hudinfektioner eller andre streptokokangreb.

Den karakteriseres af sår i halsen, feber og udslæt på overkroppen, som i enkelte tilfælde kan sprede sig til næsten hele kroppen. Tungen er indledningsvis hvid med belægning, og senere optræder den karakteristiske jordbærtunge.
Det er kombinationen af feber og udslæt, der ofte har farven skarlagensrød, som har givet tilstanden dens navn. Det er særligt børn, som bliver ramt af sygdommen.
Udslættet varer ca. 5 dage efterfulgt af en udbredt afskalning af huden. 

Skarlagensfeber skyldes et toksin Streptokok pyrogen eksotoksin (SPE-A), der produceres, når streptokokkerne er inficeret med en bestemt bakteriofag.

Skarlagensfeber behandles almindeligvis med penicillin; i nogle tilfælde anvendes dog andre former for antibiotika.

Se også 

 Antibiotikaresistens
 ICD-10 Kapitel I - Infektiøse inkl. parasitære sygdomme (WHO's liste)
 Mikrobiom

Bakteriesygdomme
Børnesygdomme
Lars Michaelsen

Lars Neiendam Michaelsen (født 13. marts 1969 i København) er en tidligere professionel dansk cykelrytter, som kørte for det danske cykelhold Team CSC indtil Paris-Roubaix 2007, hvor han kørte sit sidste løb.

Han har tidligere kørt for bl.a. Festina, TVM og Française des Jeux.

Sin hidtil største triumf opnåede han tilbage i 1995, da han vandt endagsløbet Gent-Wevelgem. Året efter blev han i øvrigt nr. 4 i samme løb og nr. 2 i 1998.

I 2002 og 2005 opnåede han at blive nr. 5. i endagsklassikeren Paris-Roubaix.

Efter han trak sig tilbage, blev han sportsdirektør hos Team Saxo Bank.

Eksterne henvisninger 
 

Personer fra København
Mandlige cykelryttere fra Danmark
Sportsdirektører fra Danmark
Johann Bernoulli

Johann Bernoulli (født 27. juli 1667 i Basel, død 1. januar 1748) var en schweizisk matematiker. Han var bror til Jakob Bernoulli og far til Daniel Bernoulli og Nicolaus II Bernoulli. Han er også kendt som Jean og John Bernoulli.

Eksterne henvisninger 

 Wolfram Research, Inc.: Bernoulli, Johann (1667-1748) 
 Johann Bernoulli på Bernoulli.ag.vu
 

Matematikere fra Schweiz
Medlemmer af Videnskabernes Selskab
Personer i oplysningstiden
Personer fra Basel

Schweizere i 1600-tallet
Schweizere i 1700-tallet